1. Uboji borcev za človekove pravice v Rusiji (glasovanje)
Zuzana Roithová
(CS) Zelo mi je žal, gospod predsednik, rada bi le, da je v zapisniku navedeno, da sem pomotoma glasovala z drugega sedeža - moj sedež je 107, glasovala pa sem s sedeža 67, z drugimi besedami, s kartico drugega poslanca. Sicer glasujem za. Preprosto sem se po pomoti usedla na sedež drugega poslanca, ki ima vstavljeno kartico, in glasovala sem z njegovo kartico, kar je v nasprotju z našim Poslovnikom, zato prosim, ali je lahko v zapisniku navedeno, da glasujem za predlog in da je glasovanje mojega kolega poslanca neveljavno.
Predsednik
Hvala. To bo navedeno v zapisniku.
